จังหวัดลำปาง เปิดตัวแหล่งท่องเที่ยวทางชาติพันธุ์ไทลื้อ
จังหวัดลำปาง โดยการบูรณาการร่วมกันระหว่างองค์การบริหารส่วนจังหวัดลำปาง  สำนักงานวัฒนธรรมจังหวัดลำปาง เทศบาลเมืองเขลางค์นครและเครือข่ายวัฒนธรรมตำบลกล้วยแพะ ร่วมบันทึกเทปวีดิทัศน์เปิดตัวชุมชนท่องเที่ยวชาติพันธุ์ไทลื้อ ตำบลกล้วยแพะ ณ วัดพระธาตุดอยม่วงคำ ตามโครงการพัฒนากลุ่มท่องเที่ยวอารยธรรมล้านนาและกลุ่มชาติพันธุ์ภาคเหนือจังหวัดลำปาง ประจำปี 2564 ในรูปแบบออนไลน์ โดยการนำของนางลัษมา ธารีเกษ วัฒนธรรมจังหวัดลำปาง พร้อมด้วยนายไพฑูรย์ โพธิ์ทอง นายกเทศมนตรีเทศบาลเมืองเขลางค์นคร  กิจกรรมประกอบด้วย การสาธิตการทำอาหาร การสาธิตภูมิปัญญาวัฒนธรรมและการแสดงศิลปวัฒนธรรมอันเป็นอัตลักษณ์ของชาวไทลื้อตำบลกล้วยแพะ โดยจะทำการเผยแพร่ในรูปแบบสื่อวีดีทัศน์ผ่านช่องทางสื่อออนไลน์ ภายในเดือนกันยายน 2564 อาทิ เฟซบุ๊ก เพจ สำนักงานวัฒนธรรมจังหวัดลำปาง เฟซบุ๊ก เพจ เทศบาลเมืองเขลางค์นคร, ยูทูปและเว็บไซต์ เป็นต้นทั้งนี้เพื่อพัฒนาและยกระดับแหล่งท่องเที่ยวชุมชนกลุ่มชาติพันธุ์ภาคเหนือจังหวัดลำปาง ให้เป็นที่รู้จักอย่างแพร่หลาย สร้างรายได้ให้กับชุมชนและเพื่อเป็นการประชาสัมพันธ์เผยแพร่อัตลักษณ์กลุ่มชาติพันธุ์ไทลื้อในเขตตำบลกล้วยแพะ อีกทั้งยังเป็นแนวทางหนึ่งในการส่งเสริมอัตลักษณ์ของชาติพันธุ์ล้านนาให้เกิดการอนุรักษ์ ฟื้นฟู สืบสานมรดกทางวัฒนธรรมให้คงอยู่สืบไป